b"\n_START_ARTICLE_\nPon\xc3\xa7 de Caramany\n_START_SECTION_\nAntecedents familiars\n_START_PARAGRAPH_\nFill de Joan d'Armengol i de Caramany, senyor dels castells de Ventall\xc3\xb3 i Vallespinosa, descendent dels Armengol-Cervell\xc3\xb3, que antepos\xc3\xa0 el cognom matern al patern; i de Leonor de Biure._NEWLINE_El seu germ\xc3\xa0 era en Joan d'Armengol, senyor de Montagut, casat amb Eul\xc3\xa0lia de Pons. D'aquesta branca sorgeix els comtes de Montagut._NEWLINE_El seu avi patern fou l'honorable cavaller Francesc d'Armengol i de Cervell\xc3\xb3, casat amb Leonor de Caramany.\n_START_SECTION_\nBiografia\n_START_PARAGRAPH_\nSabem que en el 1515, concretament el 18 d'agost, va vendre el castell de Vallespinosa al noble Joan Armengol, cavaller, doctor en lleis del consell reial, de la fam\xc3\xadlia dels barons de Rocafort de Queralt, per 33.000 sous barcelonesos. El 18 de setembre d'aquell any, Anna, la seva esposa, vengu\xc3\xa9 el castell de Ciurana."